CELEX: 32007R1290
Language: sk
Date: 2007-10-31 00:00:00
Title: Nariadenie Komisie (ES) č. 1290/2007 z  31. októbra 2007 o obnovení lovu tresky plavidlami plaviacimi sa pod vlajkou Švédska v Skagerraku

1.11.2007   
            
            
               SK
            
            
               Úradný vestník Európskej únie
            
            
               L 287/10
            
         
      NARIADENIE KOMISIE (ES) č. 1290/2007
   z 31. októbra 2007
   o obnovení lovu tresky plavidlami plaviacimi sa pod vlajkou Švédska v Skagerraku
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 26 ods. 4,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (2), a najmä na jeho článok 21 ods. 3,
   keďže:
   
               (1)
            
            
               Nariadením Rady (ES) č. 41/2007 z 21. decembra 2006, ktorým sa na rok 2007 stanovujú rybolovné možnosti a súvisiace podmienky pre určité populácie rýb a skupiny populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (3), sa stanovujú kvóty na rok 2007.
            
         
               (2)
            
            
               Podľa článku 21 ods. 2 nariadenia (EHS) č. 2847/93 Švédsko oznámilo 4. júna 2007 Komisii, že od 1. júna 2007 pozastaví lov tresky v Skagerraku svojimi plavidlami.
            
         
               (3)
            
            
               Podľa článku 21 ods. 3 nariadenia (EHS) č. 2847/93 a článku 26 ods. 4 nariadenia (ES) č. 2371/2002 Komisia prijala 21. júna 2007 nariadenie (ES) č. 713/2007, ktorým sa ustanovuje zákaz výlovu tresky v Skagerraku plavidlami plaviacimi sa pod vlajkou Švédska alebo zaregistrovanými vo Švédsku s účinnosťou od toho istého dátumu.
            
         
               (4)
            
            
               Podľa informácií, ktoré dostala Komisia od švédskych orgánov, je v Skagerraku k dispozícii stále určité množstvo tresky zo švédskej kvóty. Z toho vyplýva, že by sa lov tresky v tejto zóne plavidlami plaviacimi sa pod švédskou vlajkou alebo zaregistrovanými vo Švédsku mal povoliť.
            
         
               (5)
            
            
               Toto povolenie by malo byť účinné od 1. októbra 2007 s cieľom umožniť vylovenie príslušného množstva tresky pred koncom prebiehajúceho roka.
            
         
               (6)
            
            
               Nariadenie Komisie (ES) č. 713/2007 sa ruší s účinnosťou od 1. októbra 2007,
            
         PRIJALA TOTO NARIADENIE:
   Článok 1
   Zrušovacie ustanovenie
   Nariadenie (ES) č. 713/2007 sa týmto zrušuje.
   Článok 2
   Nadobudnutie účinnosti
   Toto nariadenie nadobúda účinnosť dňom po jeho uverejnení v Úradnom vestníku Európskej únie. Uplatňuje sa od 1. októbra 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. októbra 2007
      
         
            Za Komisiu
         
         Fokion FOTIADIS
         
         
            generálny riaditeľ pre rybné hospodárstvo a morské záležitosti
         
      
   
   
      (1)  Ú. v. ES L 358, 31.12.2002, s. 59. Nariadenie zmenené a doplnené nariadením (ES) č. 865/2007 (Ú. v. EÚ L 192, 24.7.2007, s. 1).
   
      (2)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 1967/2006 (Ú. v. EÚ L 409, 30.12.2006, s. 11), zmenené v Ú. v. EÚ L 36, 8.2.2007, s. 6.
   
      (3)  Ú. v. EÚ L 15, 20.1.2007, s. 1. Nariadenie naposledy zmenené a doplnené nariadením Komisie (ES) č. 898/2007 (Ú. v. EÚ L 196, 28.7.2007, s. 22).
   
      PRÍLOHA
      
                  č.
               
               
                  58 - Obnovenie
               
            
                  Členský štát
               
               
                  Švédsko
               
            
                  Zásoby
               
               
                  COD/03AN.
               
            
                  Druh
               
               
                  Treska obyčajná (Gadus morhua)
               
            
                  Zóna
               
               
                  Skagerrak
               
            
                  Dátum
               
               
                  1.10.2007